techiaith/cofnodycynulliad_en-cy huggingface dataset:
English: Welcome back, everyone, to item 4 here at the Health, Social Care and Sport Committee's meeting. We've reached, as I said, item 4 on the agenda, and an evidence session with regard to the COVID-19 pandemic. This is an evidence session with the Royal College of Physicians, the Royal College of Surgeons and the Royal College of Nursing in Wales. So, thank you very much for the evidence - the written evidence - that you submitted ahead of time; it was excellent. And based on that evidence - we've used that as the basis for several of the questions we're going to ask this morning. So, I'm very pleased to welcome to our screens Dr Olwen Williams, vice president for Wales at the Royal College of Physicians, Richard Johnson, the Royal College of Surgeons director in Wales, and Lisa Turnbull, policy, parliamentary and public affairs manager at the Royal College of Nursing in Wales. Welcome to the three of you. We'll go straight into questions, as time is limited this morning. David Rees.
Welsh: Croeso, bawb, i eitem 4 yma yn y Pwyllgor Iechyd, Gofal Cymdeithasol a Chwaraeon. Rydyn ni wedi cyrraedd, fel dwi'n dweud, eitem 4, ynglŷn â'r sesiwn dystiolaeth ar beth sy'n digwydd efo pandemig COVID-19. Rydyn ni wedi cyrraedd sesiwn dystiolaeth gyda Choleg Brenhinol y Meddygon, Coleg Brenhinol y Llawfeddygon Cymru, a Choleg Nyrsio Brenhinol Cymru, felly. Gyda llaw, diolch ymlaen llaw am y doreth o dystiolaeth ysgrifenedig rydych chi wedi'i chyflwyno i'r pwyllgor ymlaen llaw; roedd e'n fendigedig, ac yn sail i nifer o'r cwestiynau y byddwch chi yn eu clywed rŵan yn y munud. Felly, dwi'n falch o groesawu i'n sgriniau, megis, Dr Olwen Williams, is-lywydd Coleg Brenhinol y Meddygon yng Nghymru, Richard Johnson, cyfarwyddwr Coleg Brenhinol y Llawfeddygon yng Nghymru, a hefyd Lisa Turnbull, rheolwr polisi, materion seneddol a chysylltiadau cyhoeddus, Coleg Nyrsio Brenhinol Cymru. Croeso i'r tri ohonoch chi. Fe awn ni'n syth i mewn i gwestiynau, gan fod amser ychydig bach yn dynn. David Rees.
English: Thank you very much to the three of you and, once again, thank you for the written evidence that you submitted; it was excellent. So, that brings us to the end of that session. You will receive a transcript of today's discussions to check for factual accuracy, but thank you very much. That brings us to the end of the item, and we'll move on to the next item on the agenda. Thank you.
Welsh: Diolch yn fawr iawn i'r tri ohonoch chi, ac eto, diolch yn fawr iawn am y dystiolaeth ysgrifenedig fendigedig wnaethoch ei chyflwyno ymlaen llaw. Felly, dyna ddiwedd y sesiwn yna. Mi fyddwch chi yn derbyn trawsgrifiad o'r trafodaethau er mwyn ichi allu gwirio eu bod nhw'n ffeithiol gywir, ond diolch yn fawr iawn. Dyna ddiwedd yr eitem yna, ac fe wnawn ni symud ymlaen i'r eitem nesaf. Diolch i'r tri ohonoch chi.
English: And to my fellow Members who will be remaining on screen, we've reached item 5, and papers to note. There's a list there: a letter to the Minister for Health and Social Services regarding the committee's inquiry into health and social care in the adult prison estate; there's a letter from the Minister for mental health on the same point, and also the public's experiences of test, trace, protect in Wales, research commissioned by Senedd Cymru and produced in consultation with Senedd Research - that is there for you to read and note; a letter from me, as Chair, to local health boards regarding waiting times, and a letter from the Minister for Health and Social Services regarding waiting times funding. Are you all content to note those? I see that you are.
Welsh: Ac i'm cyd-Aelodau a fydd yn aros ar y sgrin, rydyn ni wedi cyrraedd eitem 5, rŵan, a phapurau i'w nodi. Mae yna restr yn y fan yna: llythyr at y Gweinidog iechyd ynglŷn ag ymchwiliad y pwyllgor i ofal iechyd a gofal cymdeithasol ar yr ystâd carchardai i oedolion; llythyr gan y Gweinidog yn ôl ar yr un pwynt; profiadau'r cyhoedd o'r system profi, olrhain, diogelu yng Nghymru, ymchwil a gomisiynwyd gan Senedd Cymru, wedi'i chynhyrchu drwy ymgynghori â gwasanaeth ymchwil y Senedd - mae hwnna ichi ddarllen a nodi; llythyr gennyf i at fyrddau iechyd ynglŷn ag amseroedd aros, a llythyr gan y Gweinidog ynghylch cyllid amseroedd aros. Pawb yn hapus i nodi rheina? Dwi'n gweld eich bod chi.
English: So, we'll move on to item 6, and a motion under Standing Order 17.42 (ix) to resolve to exclude the public from the remainder of this meeting. Is everyone agreed?
Welsh: Rydyn ni'n symud ymlaen, rŵan, i eitem 6, a chynnig o dan Reol Sefydlog 17.42 (ix) i benderfynu gwahardd y cyhoedd o weddill y cyfarfod yma. Ydy pawb yn gytûn?
English: I see that everyone is, indeed, agreed, so that brings us to the end of the public meeting. We'll go into private session now. Thank you very much to everyone.
Welsh: Dwi'n gweld bod pawb yn gytûn, felly dyna ddiwedd y cyfarfod cyhoeddus. Rydyn ni'n mynd i mewn i sesiwn breifat, rŵan. Diolch yn fawr iawn i bawb.
English: Good afternoon. Welcome to this Plenary session. Before we begin, I need to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda. I would remind Members that Standing Orders relating to order in Plenary meetings apply to this meeting.
Welsh: Prynhawn da. Croeso, bawb, i'r Cyfarfod Llawn. Cyn i ni ddechrau, dwi angen nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rheini wedi'u nodi ar eich agenda chi. Dwi eisiau atgoffa Aelodau am y Rheolau Sefydlog hynny sy'n ymwneud â threfn yn y Cyfarfod Llawn, a bydd y rheini yn berthnasol i'r cyfarfod yma.
English: The first item on our agenda this afternoon is questions to the Minister for Environment, Energy and Rural Affairs, and the first question is from David Melding.
Welsh: Yr eitem gyntaf, felly, ar ein hagenda'r prynhawn yma yw'r cwestiynau i Weinidog yr Amgylchedd, Ynni a Materion Gwledig, ac mae'r cwestiwn cyntaf gan David Melding.
English: Thank you. Welsh Government has set a positive policy framework to encourage small-scale renewable energy generation. The energy plans we are developing identify our future power, heat and transport needs. The Welsh Government energy service provides support to communities and the public sector to deliver new renewable generation to meet those needs.
Welsh: Diolch. Mae Llywodraeth Cymru wedi pennu fframwaith polisi cadarnhaol i annog cynhyrchu ynni adnewyddadwy ar raddfa fach. Mae'r cynlluniau ynni rydym yn eu datblygu yn nodi ein hanghenion ar gyfer y dyfodol o ran pŵer, gwres a thrafnidiaeth. Mae gwasanaeth ynni Llywodraeth Cymru yn darparu cefnogaeth i gymunedau a'r sector cyhoeddus er mwyn darparu cynhyrchiant ynni adnewyddadwy newydd i ddiwallu'r anghenion hynny.
English: Thank you for that answer, Minister. This is an area, I think, that has cross-party support and is also very popular with community groups. Small-scale hydro and solar, in particular, are popular, and evermore viable with better storage through improved batteries. I just wonder if, therefore, for our targets of 2030, we should be even more ambitious in setting that proportion of energy we wish to see generated by small-scale schemes.
Welsh: Diolch am eich ateb, Weinidog. Mae hwn yn faes a gefnogir yn drawsbleidiol rwy'n credu, ac mae hefyd yn boblogaidd iawn gyda grwpiau cymunedol. Mae ynni dŵr a solar ar raddfa fach yn enwedig yn boblogaidd, ac yn fwyfwy hyfyw gyda chapasiti storio gwell drwy fatris gwell. O ran ein targedau ar gyfer 2030 felly, tybed a ddylem fod hyd yn oed yn fwy uchelgeisiol wrth bennu'r gyfran honno o ynni rydym am ei gweld yn cael ei chynhyrchu drwy gynlluniau ar raddfa fach.
English: Thank you. I absolutely agree about the enthusiasm of communities when they have a small-scale renewable energy scheme in their area. Certainly, one of my happiest days in this portfolio was when I opened a very small hydro scheme up in Corwen, in north Wales, where a lady told me very proudly that every time she switched her kettle on, she knew she was contributing, from the scheme that had been set up with her assistance. Again, around hydro schemes particularly, I think we've seen certainly farmers looking to have one on their land. And, again, up in north-west Wales, there was a very good one - unfortunately, because the UK Government then took away the feed-in tariff, when he wanted to have another one, he didn't feel it was worth while. So, I think we need to continue to press the UK Government to bring in feed-in tariffs too. When I set the targets around renewable energy - the different targets by 2030 - I thought they were very ambitious. But we have made some really significant progress this term, and it might be worth revisiting to see if we could more ambitious.
Welsh: Diolch. Cytunaf yn llwyr ynglŷn â brwdfrydedd cymunedau pan fydd ganddynt gynllun ynni adnewyddadwy ar raddfa fach yn eu hardal. Yn sicr, un o fy nyddiau hapusaf yn y portffolio hwn oedd pan agorais gynllun ynni dŵr bach iawn yng Nghorwen, yng ngogledd Cymru, lle dywedodd dynes wrthyf, yn falch iawn, ei bod yn gwybod, bob tro y byddai'n troi ei thegell ymlaen, ei bod yn cyfrannu, o'r cynllun a gafodd ei sefydlu gyda'i chymorth hi. Unwaith eto, o ran cynlluniau ynni dŵr yn enwedig, credaf ein bod wedi gweld ffermwyr, yn sicr, yn awyddus i gael un ar eu tir. Ac unwaith eto, i fyny yng ngogledd-orllewin Cymru, roedd un da iawn - yn anffodus, gan i Lywodraeth y DU ddileu'r tariff cyflenwi trydan wedyn, pan oedd yn awyddus i gael un arall, nid oedd yn teimlo bod hynny'n werth chweil. Felly, credaf fod angen inni barhau i bwyso ar Lywodraeth y DU i gyflwyno tariffau cyflenwi trydan hefyd. Pan osodais y targedau ar gyfer ynni adnewyddadwy - y gwahanol dargedau erbyn 2030 - roeddwn o'r farn eu bod yn uchelgeisiol iawn. Ond rydym wedi gwneud cynnydd sylweddol yn ystod y tymor hwn, ac efallai y byddai'n werth ailystyried y mater i weld a allem fod yn fwy uchelgeisiol.
English: Thank you. It is of great concern that 10 properties in Ruthin and five others in surrounding villages were flooded from storm Christoph. Denbighshire has three flood alleviation projects in development in the area, totalling £1.2 million, including a River Clwyd catchment scheme upstream of Ruthin. A £5.1 million project was completed in 2012.
Welsh: Diolch. Mae'n destun cryn bryder fod 10 eiddo yn Rhuthun a phump arall mewn pentrefi cyfagos wedi cael eu heffeithio gan lifogydd yn ystod storm Christoph. Mae tri phrosiect lliniaru llifogydd yn cael eu datblygu gan Sir Ddinbych yn yr ardal, sy'n werth cyfanswm o £1.2 miliwn, gan gynnwys cynllun rheoli dalgylch afon Clwyd i fyny'r afon o Ruthun. Cwblhawyd prosiect gwerth £5.1 miliwn yn 2012.
English: Thank you for that answer, Minister. Minister, I've been contacted by many constituents whose homes were affected by the flooding just a few weeks ago, in terms of storm Christoph, and they've raised concerns with me that the authorities seem to be aware that there were some deficiencies in the flood defences, and in fact the flood defences in Cae Ddol park had been topped up with sandbags up until a few months prior to this particular flooding event. Many of those residents say that if those sandbags had still been in place and not taken away by Natural Resources Wales, or whichever authority placed them there, then their homes and businesses may not have been actually flooded. Can you assure us that the investigations that will now be under way into that flooding event will take these matters into account, and that, should the defences in the Ruthin area be found to be deficient in any way, the Welsh Government will make the funding available in order to improve flood resilience in Ruthin for my constituents and for the businesses situated there?
Welsh: Diolch am eich ateb. Weinidog, mewn perthynas â storm Christoph, mae llawer o etholwyr yr effeithiwyd ar eu cartrefi gan y llifogydd ychydig wythnosau yn ôl wedi cysylltu â mi yn mynegi pryderon fod yr awdurdodau i'w gweld yn ymwybodol fod diffygion yn yr amddiffynfeydd rhag llifogydd, ac mewn gwirionedd, roedd yr amddiffynfeydd rhag llifogydd ym mharc Cae Ddol wedi cael eu llenwi â bagiau tywod hyd at ychydig fisoedd cyn y llifogydd penodol hyn. Dywed llawer o'r preswylwyr hynny, pe bai'r bagiau tywod hynny wedi bod yno o hyd a heb eu symud gan Cyfoeth Naturiol Cymru, neu ba bynnag awdurdod a'u gosododd yno, efallai na fyddai eu cartrefi a'u busnesau wedi cael eu heffeithio gan y llifogydd. A allwch roi sicrwydd i ni y bydd yr ymchwiliadau a fydd yn cael eu cynnal yn awr i'r llifogydd yn ystyried y materion hyn, ac os dônt i'r casgliad fod yr amddiffynfeydd yn ardal Rhuthun yn ddiffygiol mewn unrhyw ffordd, y bydd Llywodraeth Cymru yn sicrhau bod cyllid ar gael er mwyn gwella'r gallu i wrthsefyll llifogydd yn Rhuthun er mwyn fy etholwyr ac er mwyn y busnesau sydd wedi'u lleoli yno?
English: Questions now from the party spokespeople. First of all this week, the Conservative spokesperson, Janet Finch-Saunders.
Welsh: Cwestiynau nawr gan lefarwyr y pleidiau, ac yn gyntaf yr wythnos yma, llefarydd y Ceidwadwyr, Janet Finch-Saunders.
English: Diolch, Llywydd. Minister, the front page of the Farmers Guardian says it all: 'NVZ Nightmare'. Now, on 8 April last year, you informed the Senedd that you were minded to introduce these regulations once the crisis had ended. You reiterated that promise another six times, most recently on 14 October. A recent report by the Agriculture and Horticulture Development Board found that 2020 has deepened consumer trust in the food supply chain, that farmers continue to command the deepest trust and that Welsh and UK farming is seen as environmentally beneficial. Now, despite this growing public support for our farmers and 680 coronavirus cases being reported in Wales on 27 January, where that tells me that we are not through this crisis, you laid these regulations. Why have you not kept to your word and shown some integrity by waiting until the end of this crisis before launching the Welsh Labour and Lib-Dem major assault on Welsh agriculture?
Welsh: Diolch, Lywydd. Weinidog, mae tudalen flaen y Farmers Guardian yn dweud y cyfan: 'NVZ Nightmare'. Nawr, ar 8 Ebrill y llynedd, fe ddywedoch chi wrth y Senedd eich bod yn bwriadu cyflwyno'r rheoliadau hyn ar ôl i'r argyfwng ddod i ben. Fe wnaethoch ailadrodd yr addewid hwnnw chwe gwaith arall, yn fwyaf diweddar ar 14 Hydref. Canfu adroddiad diweddar gan y Bwrdd Datblygu Amaethyddiaeth a Garddwriaeth fod 2020 wedi cynyddu ymddiriedaeth defnyddwyr yn y gadwyn cyflenwi bwyd, fod ymddiriedaeth gref mewn ffermwyr yn parhau a bod ffermio yng Nghymru a'r DU yn cael ei ystyried yn fuddiol i'r amgylchedd. Nawr, er gwaethaf y gefnogaeth gyhoeddus gynyddol hon i'n ffermwyr a 680 achos o'r coronafeirws yn cael eu nodi yng Nghymru ar 27 Ionawr, lle dywed hynny wrthyf nad yw'r argyfwng hwn ar ben, fe wnaethoch osod y rheoliadau hyn. Pam nad ydych wedi cadw at eich gair a dangos rhywfaint o uniondeb drwy aros tan ddiwedd yr argyfwng hwn cyn lansio ymosodiad mawr Llafur Cymru a'r Democratiaid Rhyddfrydol ar amaethyddiaeth Cymru?
English: I do find it strange that Janet Finch-Saunders talks up her environmental credentials on one hand and then just puts them to one side when it comes to the agricultural sector. Why would you condone three agricultural pollution incidents every week, week after week, month after month, year after year? I am aware that I laid the draft regulations last April, and I pledged to continue to work with the agricultural sector, as I've done for the last five years, to come forward with improvements to those incidents. You will remember that I worked particularly with NFU Cymru to bring forward a voluntary scheme. It's always much better if you can do things on a voluntary basis. But, I'm afraid, that's failed. So, I laid the draft regulations last April. I said I wouldn't bring them into force straight away and, whilst, of course, we are still in the COVID-19 pandemic, we are in a different place. We are looking to a green recovery, and the agricultural sector are very much part of that green recovery. They want to be part of that green recovery - they tell me that and I will work with them to do that. I also thought it was important to wait until the EU transition had happened and to see what it would be like coming out of Europe. The market is buoyant. That is another reason why I think the sector are able to cope with these regulations at the moment.
Welsh: Mae'n rhyfedd fod Janet Finch-Saunders yn brolio ei chymwysterau amgylcheddol ar un llaw ac yna'n eu rhoi i'r neilltu wrth drafod y sector amaethyddol. Pam y byddech yn esgusodi tri achos o lygredd amaethyddol bob wythnos, wythnos ar ôl wythnos, fis ar ôl mis, flwyddyn ar ôl blwyddyn? Rwy'n ymwybodol fy mod wedi gosod y rheoliadau drafft fis Ebrill diwethaf, a gwneuthum addewid i barhau i weithio gyda'r sector amaethyddol, fel rwyf wedi gwneud dros y pum mlynedd diwethaf, i gyflwyno gwelliannau i'r digwyddiadau hynny. Fe fyddwch yn cofio imi weithio'n benodol gydag NFU Cymru i gyflwyno cynllun gwirfoddol. Mae bob amser yn llawer gwell os gallwch wneud pethau ar sail wirfoddol. Ond mae arnaf ofn fod hynny wedi methu. Felly, gosodais y rheoliadau drafft fis Ebrill diwethaf. Dywedais na fyddwn yn eu rhoi mewn grym ar unwaith, a thra byddwn yn dal i fod ynghanol y pandemig COVID-19, wrth gwrs, rydym mewn lle gwahanol. Rydym yn anelu at adferiad gwyrdd, ac mae'r sector amaethyddol yn rhan fawr o'r adferiad gwyrdd hwnnw. Maent yn dymuno bod yn rhan o'r adferiad gwyrdd hwnnw - maent yn dweud hynny wrthyf a byddaf yn gweithio gyda hwy i wneud hynny. Roeddwn hefyd yn meddwl ei bod yn bwysig aros hyd nes bod cyfnod pontio'r UE wedi dod i ben a gweld sut olwg fyddai ar bethau wrth ddod allan o Ewrop. Mae'r farchnad yn fywiog. Dyna reswm arall pam y credaf fod y sector yn gallu ymdopi â'r rheoliadau ar hyn o bryd.
English: Thank you, Minister. But, I have to say, it's quite insulting to all our farmers to say that the voluntary scheme hasn't worked. Now, the First Minister is also out of touch, because he responded yesterday, stating, 'we've seen no diminution in the rate of agricultural pollution'. Clearly, then, he's not even read your statement, in which you fully acknowledge that there has been progress. In fact, NRW has spoken of a steady decline in pollution incidents. The risk is reducing. Yet, regulation 4 shows you don't believe that farmers are capable of knowing how much nitrogen to apply to their holding, and regulation 15 shows you don't believe farmers are capable of using appropriate equipment. Numerous regulations, including 34 to 37, 40 to 43, show that you want to see our farmers now bogged down in paperwork. Regulation 29 sees you demanding that farmers provide storage for all slurry produced in the five to six-month storage period. You claim that those measures are proportionate, yet NRW have published a map showing that huge swathes of Wales have had zero agricultural incidents to water since 2010. So, therefore, Minister, please explain to me, and all our farmers, how can it be even considered proportionate to so severely limit the farmers' freedom to farm, and, also, have you yourself checked whether the regulations are in breach of the code of practice for regulators and, indeed, the principle of proportionality?
Welsh: Diolch, Weinidog. Ond mae'n rhaid imi ddweud, mae dweud nad yw'r cynllun gwirfoddol wedi gweithio yn sarhad ar bob un o'n ffermwyr. Nawr, mae'r Prif Weinidog hefyd wedi colli golwg arni, gan iddo ymateb ddoe drwy nodi, 'nid ydym ni wedi gweld unrhyw leihad yng nghyfradd y llygredd amaethyddol'. Yn amlwg, felly, nid yw hyd yn oed wedi darllen eich datganiad, lle rydych yn llwyr gydnabod y bu cynnydd. Mewn gwirionedd, mae CNC wedi sôn am ddirywiad cyson mewn achosion o lygredd. Mae'r risg yn lleihau. Serch hynny, mae rheoliad 4 yn dangos nad ydych yn credu bod gallu gan ffermwyr i wybod faint o nitrogen i'w ddefnyddio ar eu daliad, ac mae rheoliad 15 yn dangos nad ydych yn credu bod ffermwyr yn gallu defnyddio offer priodol. Mae nifer o reoliadau, gan gynnwys 34 i 37, 40 i 43, yn dangos eich bod am weld ein ffermwyr at eu clustiau mewn gwaith papur. Gyda rheoliad 29, rydych yn mynnu bod ffermwyr yn darparu lle i storio'r holl slyri a gynhyrchir yn y cyfnod storio pump i chwe mis. Rydych yn honni bod y mesurau hynny'n gymesur, ac eto mae CNC wedi cyhoeddi map sy'n dangos nad oes rhannau helaeth o Gymru wedi cael unrhyw achosion o lygredd amaethyddol mewn dŵr ers 2010. Felly, Weinidog, esboniwch i mi, a'n holl ffermwyr, sut y gellir hyd yn oed ystyried bod cyfyngu mor ddifrifol ar ryddid y ffermwyr i ffermio yn gam cymesur, a hefyd, a ydych wedi gwirio a yw'r rheoliadau'n mynd yn groes i'r cod ymarfer ar gyfer rheoleiddwyr, ac yn wir, i egwyddor cymesuredd?
English: Thank you, Minister. What your answer there tells me is that it's not the farmers who've failed; it's 20 years of the Welsh Labour Government who've been unable to work more beneficially for farmers, to work with them to support them, rather than these horrendous restrictions. So severe are they that in addition to being like a criminal electronic tag for farmers, they do come despite the fact that the total income from farming in the UK is expected to be down by around 21 per cent. In fact, your own regulatory impact assessment has calculated that the upfront capital cost could run to £360 million. How on earth do you expect our hardworking farmers to find that, and when the latest total income from farming in Wales was just £261 million? So, will you confirm that the £13 million being made available this year to assist with water quality and farm nutrient management infrastructure is merely a drop of slurry in a very large pit? Can you explain how you believe the industry can afford investment on this grand scale that you expect, and what assessment you've even made of the number of farm businesses, including those tenant farmers, that will now be forced to maybe shut down their operations as a result of these severe and uncompromising regulations? Diolch, Llywydd.
Welsh: Diolch, Weinidog. Yr hyn y mae eich ateb yn ei ddweud wrthyf yw nad y ffermwyr sydd wedi methu, ond 20 mlynedd o Lywodraeth Lafur Cymru nad ydynt wedi gallu gweithio'n fwy buddiol ar ran y ffermwyr, gweithio gyda hwy i'w cefnogi, yn hytrach na'r cyfyngiadau erchyll hyn. Maent mor ddifrifol, yn ogystal â bod fel tag troseddol electronig i ffermwyr, cânt eu cyflwyno er bod disgwyl i gyfanswm yr incwm o ffermio yn y DU ostwng oddeutu 21 y cant. Mewn gwirionedd, mae eich asesiad effaith rheoleiddiol eich hun wedi cyfrifo y gallai'r gost cyfalaf ymlaen llaw gyrraedd £360 miliwn. Sut ar y ddaear rydych yn disgwyl i'n ffermwyr gweithgar ddod o hyd i hynny, a phan mai £261 miliwn yn unig oedd cyfanswm diweddaraf yr incwm o ffermio yng Nghymru? Felly, a wnewch chi gadarnhau mai dim ond diferyn o slyri mewn pwll mawr iawn yw'r £13 miliwn a ryddheir eleni i gynorthwyo gyda seilwaith rheoli maethynnau fferm ac ansawdd dŵr? A allwch egluro sut y credwch y gall y diwydiant fforddio buddsoddi ar y raddfa fawr hon rydych yn ei disgwyl, a pha asesiad rydych wedi'i wneud o nifer y busnesau fferm, gan gynnwys ffermwyr tenant, a fydd bellach yn cael eu gorfodi i roi'r gorau i weithredu, o bosibl, o ganlyniad i'r rheoliadau llym a digyfaddawd hyn? Diolch, Lywydd.